Apstiprināti ar VSIA Latvijas Vides, ģeoloģijas un meteoroloģijas centrs” valdes

2023.gada 17.maija lēmumu Nr.4

**VSIA „** **Latvijas Vides, ģeoloģijas un meteoroloģijas centrs”**

**KUSTAMĀS MANTAS**

**IZSOLES NOTEIKUMI**

1. **Vispārīgie noteikumi.**

1.1. Valsts sabiedrības ar ierobežotu atbildību „Latvijas Vides, ģeoloģijas un meteoroloģijas centrs” (turpmāk tekstā - Centrs) lietotas kustamās mantas izsoles noteikumi paredz kārtību, kādā organizējama Centra kustamās mantas (turpmāk – Manta) atsavināšana - pārdošana (turpmāk tekstā - Izsoles noteikumi).

1.2. **Informācija par Izsoles rīkotāju**

Valsts sabiedrības ar ierobežotu atbildību „Latvijas Vides, ģeoloģijas un meteoroloģijas centrs” (turpmāk tekstā - Centrs), reģistrācijas Nr. 50103237791; juridiskā adrese: Maskavas iela 165, Rīga, LV - 1019;

Norēķinu rekvizīti:

Konta Nr.: LV25UNLA0055000617927

SEB banka AS, UNLALV2X

1.3. Izsoli organizē izsoles komisija, pamatojoties uz Centra valdes lēmumu (turpmāk – Komisija).

1.4. **Centra Manta tiek atsavināta elektroniskā izsolē ar augšupejošu soli** Tiesu administrācijas uzturētajā elektronisko izsoļu vietnē [https://izsoles.ta.gov.lv](https://izsoles.ta.gov.lv/) (turpmāk arī – EIV).

1. **Mantas apraksts, sākumcena, nodrošinājuma nauda un maksa par dalību izsolē.**
2. Mantas sākumcena izsolē, nodrošinājuma nauda un izsoles solis ir:

|  |  |  |  |
| --- | --- | --- | --- |
| **Mantas nosaukums** | **Sākumcena EUR**  **(bez PVN)** | **Nodrošinājuma nauda**  **(bez PVN) EUR** | **Izsoles solis (bez PVN) EUR** |
| Citroen Berlingo, kravas furgons, v/n GP4163 | 280,00 Eur  (divi simti astoņdesmit *euro*, 00 centi) | 28,00 Eur  (četrdesmit divi *euro*, 00 centi) | 15,00 Eur  (piecpadsmit *euro*, 00 centi) |

2.2. **Nodrošinājuma nauda jāiemaksā Centra kontā**: AS SEB banka, norēķinu konta Nr.: LV25UNLA0055000617927, kods UNLALV2X, ar norādi „Nodrošinājums dalībai kustamās mantas izsolē”.

2.3. Maksāšanas līdzeklis ir *euro* (EUR). Izsolāmās Mantas sākumcenā cenā nav iekļauts pievienotās vērtības nodoklis; **pircējs maksā pievienotās vērtības nodokli papildus savai nosolītajai Mantas cenai Latvijas Republikas normatīvajos aktos noteiktajā kārtībā un apjomā**.

2.4. Izsoles dalībniekiem, kuri piedalījušies izsolē, bet nav ieguvuši tiesības iegādāties Mantu, iemaksātā Nodrošinājuma nauda tiek atmaksāta 15 (piecpadsmit) kalendāro dienu laikā no izsoles beigu datuma uz pieteikumā norādīto norēķinu kontu

2.5. Mantas vizuālais uzskates materiāls, apraksts un stāvoklis atrodams Transportlīdzekļa novērtējuma atskaitēs (1. pielikums). Apsekošanas brīdī transportlīdzekļa tehniskais stāvoklis novērtēts pēc vizuāli redzamiem defektiem, nav veikta padziļināta motora, transmisijas, agregātu, citu mezglu un elektrosistēmas defektācija pirms izsoles sākuma vērtības noteikšanas. Centrs nenes atbildību par apstākļiem, kas var tikt atklāti tikai ar speciālām inženiertehniskās izpētes metodēm un kas var pazemināt transportlīdzekļa vērtību. Transportlīdzeklim nav garantijas, netiek nodrošināti ražotāju sertifikāti, lietošanas instrukcijas vai cita tehniskā dokumentācija. Centrs nesniedz nekādas garantijas un neuzņemas saistības par pārdodamo priekšmetu kvalitāti, tehnisko stāvokli un riskiem to izmantošanas rezultātā.

2.6. Centrs nesniedz un neuzņemas nekādas garantijas un saistības par Mantas kvalitāti, darba kārtību un tehnisko stāvokli. Mantas aizvešana no Centra teritorijas ir jāveic tās pircējam par saviem līdzekļiem un ar saviem resursiem pēc pirkuma maksas samaksas un pirkuma līguma noslēgšanas.

2.7. Maksa par dalību izsolē – EIV administratoram normatīvajos aktos noteiktajā kārtībā saskaņā ar elektronisko izsoļu vietnē reģistrētam lietotājam sagatavotu rēķinu.

2.8. Nodrošinājuma naudas un dalības maksu apmaksu var veikt tiešsaistē EIV, izmantojot [www.latvija.lv](http://www.latvija.lv/) piedāvātos maksāšanas rīkus vai izdrukājot elektronisko izsoļu vietnes ģenerētos rēķinus un apmaksājot tos internetbankā vai bankas filiālē.

1. **Informācijas publicēšanas kārtība un Mantas apskate.**

3.1. Informācija par izsoli publicējama internetā Centra mājas lapā [https://videscentrs.lvgmc.lv/](https://videscentrs.lvgmc.lv/%20) sadaļā Par Centru/Izsoles, EIV un Latvijas Republikas oficiālajā izdevumā Latvijas Vēstnesis.

3.2. Pretendenti ar Izsoles noteikumiem var iepazīties Centra mājas lapas [https://videscentrs.lvgmc.lv/](https://videscentrs.lvgmc.lv/%20) sadaļā Par Centru/Izsoles un EIV.

3.3. Kontaktpersona informācijas sniegšanai par izsoli un Izsoles noteikumiem - Īpašumu un infrastruktūras pārvaldības daļas projekta koordinatore Gunta Purviņa, tālrunis +371 27898494, e-pasts:  [gunta.purvina@lvgmc.lv.](mailto:%20gunta.purvina@lvgmc.lv.)

3.4. Ar Mantu pretendents var iepazīties 29.05.2023. no plkst. 10.00 – 12.00 Miera ielā 31, Salaspilī, obligāti iepriekš piesakoties pa tālruni: +371 25623288.

1. **Izsoles pretendenti un to reģistrēšanās kārtība.**

4.1. Pretendentu pieteikšanās izsolei notiek no **2023.gada 22.maija plkst.13:00** elektronisko izsoļu vietnē [https://izsoles.ta.gov.lv](https://izsoles.ta.gov.lv/) Izsoļu dalībnieku reģistrā un ilgst EIV norādīto termiņu.

4.2. Par izsoles dalībnieku var kļūt ikviena fiziska vai juridiska persona, kura saskaņā ar Latvijas Republikā spēkā esošajiem normatīvajiem aktiem un šo Izsoles nolikumu var iegūt īpašumā Mantu un noteiktajā termiņā ir izpildījusi Izsoles noteikumu priekšnoteikumus: iemaksājusi Izsoles noteikumos norādīto nodrošinājuma naudu un autorizēta dalībai izsolē.

4.3. Izsoles pretendenti – fiziska persona, kura vēlas savā, juridiskas personas vai citas fiziskas personas vārdā pieteikties izsolei, EIV norāda:

4.3.1. fiziska persona:

4.3.1.1. vārdu, uzvārdu;

4.3.1.2. personas kodu vai dzimšanas datumu (persona, kurai nav piešķirts personas kods);

4.3.1.3. kontaktadresi;

4.3.1.4. personu apliecinoša dokumenta veidu un numuru;

4.3.1.5. norēķinu rekvizītus (kredītiestādes konta numurs, uz kuru personai atmaksājama Nodrošinājuma nauda);

4.3.1.6. personas papildu kontaktinformāciju (elektroniskā pasta adresi un tālruņa numuru, ja tāds ir).

4.3.2. Ja persona pārstāv citu fizisku vai juridisku personu, papildus Izsoles noteikumu 4.3.1. punktā norādītajam, norāda arī šādas ziņas par reģistrēta lietotāja pārstāvamo personu un pilnvarojumu:

4.3.2.1. pārstāvamās personas veidu;

4.3.2.2. vārdu, uzvārdu fiziskai personai vai nosaukumu juridiskai personai;

4.3.2.3. personas kodu vai dzimšanas datumu (ārzemniekam) fiziskai personai vai reģistrācijas numuru juridiskai personai;

4.3.2.4. kontaktadresi;

4.3.2.5. personu apliecinoša dokumenta veidu un numuru fiziskai personai;

4.3.2.6. informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;

4.3.2.7. informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi).

4.4. Reģistrējoties Centra izsoļu dalībnieku reģistrā izsoles pretendents:

4.4.1. apliecina, ka ir iepazinies ar elektronisko izsoļu vietnes lietošanas noteikumiem kā arī ar šiem Izsoles noteikumiem un apliecina noteikumu ievērošanu, kā arī sniegto datu pareizību;

4.4.2. apstiprina, ka ir iepazinies ar Mantas stāvokli (dabā vai atbilstoši pielikumos norādītajam) un neizvirza un apņemas turpmāk neizvirzīt nekādas pretenzijas pret izsoles rīkotāju saistībā ar Mantu, tās tehnisko stāvokli, iespējamiem slēptiem defektiem;

4.4.3. apstiprina, ka ir informēts, apzinās un piekrīt, ka Centrs apstrādā personas datus tādā apjomā un kārtībā, kas nepieciešams izsoles norisei un tās rezultātu īstenošanai.

4.5. Par izsoles dalībnieku nevar būt un jebkurā izsoles posmā var tikt noraidīti pretendenti:

4.5.1. juridiskas personas, kuriem ir pasludināts maksātnespējas process, apturēta

saimnieciskā darbība vai kuri ir likvidēti;

4.5.2. juridiskas personas, kam ir Valsts ieņēmumu dienesta administrēto nodokļu (nodevu) parāds, kas kopsummā pārsniedz 150 EUR;

4.5.3. kurš pats vai tās pārstāvētās juridiskās personas - pretendenta valdes vai padomes loceklis vai prokūrists ir sodīts vai juridiskai personai ir piemērots piespiedu ietekmēšanas līdzeklis par jebkuru no šādiem noziedzīgiem nodarījumiem: kukuļņemšana, kukuļdošana, kukuļa piesavināšanās, starpniecība kukuļošanā, neatļauta piedalīšanās mantiskos darījumos, neatļauta labuma pieņemšana, komerciāla uzpirkšana, prettiesiska labuma pieprasīšana, pieņemšana vai došana vai tirgošanās ar ietekmi;

4.5.4. ja pret izsoles pretendentu vai tā patiesā labuma guvēju ir noteiktas Latvijai saistošas starptautiskās vai nacionālās sankcijas (sankciju subjektu saraksti, lursoft.lv);

4.5.5. kuriem pret Centru ir nenokārtotas saistības;

4.5.6. ja Izsoles pretendenta pieteikuma iesniedzējam nav nepieciešamā pilnvarojuma;

4.5.7. Latvijas Republikas normatīvo aktu noteiktajā kārtībā izsoles pretendents ir atzīts par tādu, kurš nevar slēgt tiesiskus darījumus un uzņemties saistības, t.sk., bet neaprobežojoties, slēgt līgumus, iegūt īpašumā tiesības, u.c.

4.6. Ziņas par personu iekļauj izsoļu dalībnieku reģistrā saskaņā ar personas iesniegumu. Iesniegumu persona iesniedz patstāvīgi, izmantojot EIV pieejamo elektronisko pakalpojumu “Par e-izsoļu vietnes dalībnieka dalību konkrētā izsolē” un identificējoties ar vienu no piedāvātajiem identifikācijas līdzekļiem.

4.7. Reģistrēts EIV lietotājs, kurš vēlas piedalīties izsludinātajā izsolē, EIV nosūta Centram lūgumu par autorizēšanu dalībai konkrētā izsolē un izsoles sludinājumā norādītajā Izsoles rīkotāja kontā iemaksā Nodrošinājuma naudu Izsoles noteikumos noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā kārtībā saskaņā ar elektronisko izsoļu vietnē reģistrētam lietotājam sagatavotu rēķinu.

4.7.1. Nosūtot autorizācijas lūgumu izsoles rīkotājam, izsoles pretendents vienlaicīgi nosūta uz Izsoles noteikumu 3.3.punktā norādītās Sabiedrības kontaktpersonas e-pasta adresi maksājuma uzdevumu par iemaksāto Nodrošinājuma naudu.

4.8. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā no Nodrošinājuma naudas un Izsoles pretendenta autorizācijas lūguma, saņemšanas dienas, ja nepastāv Izsoles noteikumos minētie ierobežojumi.

4.9. Informāciju par autorizēšanu dalībai izsolē izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.

4.10. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.

4.11. Izsoles pretendents netiek reģistrēts vai autorizēts izsolei, ja:

4.11.1. nav vēl iestājies vai ir beidzies izsoles pretendentu reģistrācijas termiņš;

4.11.2. nav izpildīti visi Izsoles noteikumu 4.3.1. punktā vai 4.3.2. punktā minētie nosacījumi;

4.11.3. uz pretendentu attiecas 4.5.punkta apakšpunktos noteiktie ierobežojumi;

4.11.4. pretendents nav iemaksājis Nodrošinājuma naudu vai samaksājis dalības maksu.

1. **Izsoles kārtība**

5.1. Izsole sākas elektronisko izsoļu vietnē [https://izsoles.ta.gov.lv](https://izsoles.ta.gov.lv/) **2023.gada 22.maijā plkst.13:00. Pieteikumu iesniegšanas termiņš un solījumu norises termiņš norādīti EIV**.

5.2. Izsolei autorizētie dalībnieki drīkst izdarīt solījumus visā izsoles norises laikā. Solīšanas process notiek pa vienam solim un ar augšupejošu soli 2.1. punktā norādītajā apmērā.

5.3. Ja pēdējo 5 (piecu) minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm. Ja pēdējās stundas laikā pirms izsoles noslēguma tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbdienas pulksten 13.00. Pēc izsoles noslēgšanas solījumus vairs nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.

5.4. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.

5.5. Pēc izsoles slēgšanas sistēma 24 (divdesmit četru) stundu laikā automātiski sagatavo izsoles aktu.

5.6. Nodrošinājumu, ko iemaksājis izsoles dalībnieks, kurš izsoles rezultātā ir ieguvis slēgt līgumu par Mantas iegādi, ieskaita pirkuma maksā.

5.7. Izsole tiek atzīta par nenotikušu un Nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu.

1. **Izsoles rezultātu apstiprināšana, līguma noslēgšana un Mantas īpašuma tiesību pāreja**

6.1. Izsoles gaitu un lēmumu par izsoles rezultātiem, kā arī sistēmas automātiski sagatavoto izsoles akta apstiprināšanu komisija atspoguļo izsoles protokolā. Komisijas sagatavo protokolu 7 (septiņu) dienu laikā pēc izsoles.

6.2. Izsoles dalībniekam, kurš nosolījis augstāko cenu, pēc izsoles noslēguma 10 (desmit) kalendāro dienu laikā jāpārskaita Noteikumu 1.2.punktā norādītajā Izsoles rīkotāja kontā pirkuma maksu ar PVN, atskaitot iemaksāto Nodrošinājuma naudu.

6.3. Pēc maksājumu veikšanas maksājumu apliecinošie dokumenti iesniedzami izsoles rīkotājam, nosūtot elektroniski uz e-pasta adresi: gunta.purvina@lvgmc.lv.

6.4. Ja izsoles uzvarētājs Izsoles noteikumu 6.2.punktā noteiktajā termiņā nav norēķinājies ar Centru, viņš zaudē tiesības uz nosolīto Mantu. Izsoles Nodrošinājuma nauda attiecīgajam dalībniekam netiek atmaksāta.

6.5. Ja izsoles uzvarētājs noteiktajā laikā nav samaksājis nosolīto cenu, par to izsoles rīkotājs informē izsoles dalībnieku, kurš nosolījis nākamo augstāko cenu, turpmāk – Dalībnieks, un šim Dalībniekam ir tiesības 5 (piecu) kalendāro dienu laikā no paziņojuma saņemšanas dienas paziņot izsoles rīkotājam par Mantas pirkšanu par paša solīto augstāko cenu.

6.6. Ja Noteikumu 6.5 punktā noteiktais Dalībnieks no Mantas pirkuma atsakās vai 10 (desmit) kalendāro dienu laikā no piedāvājuma pirkt Mantu nenorēķinās ar Centru, nodrošinājums attiecīgajam Dalībniekam netiek atmaksāts un piedāvājums iegādāties mantu saskaņā ar 6.5. un 6.6. punktā norādītajiem noteikumiem pāriet uz nākamo pretendentu, ja tāds ir.

6.7. Mantas pirkuma līgums jānoslēdz 15 (piecpadsmit) kalendāro dienu laikā no pirkuma maksas saņemšanas.

6.8. Izsoles uzvarētājs vai Dalībnieks Mantu no izsoles rīkotāja saņem 10 (desmit) darba dienu laikā pēc Mantas pirkuma līguma noslēgšanas.

6.9. Visus izdevumus, kas saistīti ar Mantas paņemšanu no Centra teritorijas un transportēšanu sedz pircējs.

6.10. Izsoles dalībniekiem, kuri piedalījušies izsolē, bet nav ieguvuši tiesības iegādāties Mantu, iemaksātā Nodrošinājuma nauda tiek atmaksāta 15 (piecpadsmit) kalendāro dienu laikā no izsoles beigu datuma uz pieteikumā norādīto norēķinu kontu. Izņēmums ir gadījumi, kad Mantas iegāde tiek piedāvāta nākamajiem Izsoles pretendentiem atbilstoši izsoles noteikumu 6.5., 6.6.punktam.

6.11. Izsoles rezultātus apstiprina Centra Izsoļu komisija.

1. **Nenotikusi izsole**

7.1. Komisija pieņem lēmumu par izsoles atzīšanu par nenotikušu, ja:

7.1.1. uz izsoli nav autorizēts neviens izsoles dalībnieks;

7.1.2. tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;

7.1.3. neviens izsoles dalībnieks nav pārsolījis izsoles sākumcenu;

7.1.4. izsoles uzvarētājs vai Dalībnieks nav parakstījis Mantas pirkuma līgumu;

7.1.5. izsoles uzvarētājs vai Dalībnieks neveic pirkuma maksas samaksu Noteikumos noteiktajā kārtībā;

7.1.6. Mantu nopirkusi persona, kurai nav bijušas tiesības piedalīties izsolē;

7.1.7. izsoles norises laikā, izņemot Noteikumu 5.3. punktā minēto gadījumu vai 24 (divdesmit četru) stundu laikā pēc izsoles noslēguma saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu, vai par sistēmas drošības pārkāpumu.

1. **Noslēguma jautājumi**

8.1. Pretendenti un izsoles dalībnieki var iesniegt sūdzību par Komisijas darbībām, lēmumiem vai par izsoles rezultātiem Centra valdei ne vēlāk kā 5 (piecu) darba dienu laikā no izsoles rezultātu paziņošanas dienas.

8.2. Noteikumiem ir pievienoti šādi pielikumi:

1. Transportlīdzekļa novērtējuma atskaites – pielikums Nr.1.
2. Pirkuma līguma projekts – pielikums Nr.2.